વિષાદને લીધે અને શોકમગ્ન હોવાને કારણે એ બાઈ બુદ્ધના કહેવાનો આશય સમજી ન શકી. એ તો આનંદિત થઈ ગઈ કે ઘટના ઘટશે, અને એ સ્ત્રી ગામમાં જાય છે. પહેલાં ઘેર જઈને કહ્યું કે એક ગ્લાસ પાણી આપો, મારો દીકરો મરેલો પડ્યો છે અને બુદ્ધે કહ્યું છે કે જેને ઘેર કોઈ મર્યું ન હોય, એવાના ઘરનું પાણી લાવ. લોકો કહે કે એ તો કેમ બને? અમારે ત્યાં તો કેટલાયે મરી ચૂક્યા છે! કહે, તો તમારા ઘરનું નહીં ચાલે. એટલા ભાવમાં હતી કે ભગવાનનો ગૂઢાર્થ સમજી શકી નહીં. ઘેર ઘેર જાય છે, બધે એવો જ જવાબ મળે છે. છેવટે અંતિમ ઘેર જાય છે. અંતિમ ઘરમાં ગઈ તો એક વૃદ્ધ માતાજીએ કહ્યું કે બહેન, બુદ્ધે તને એક મંત્ર આપી દીધો છે. અરે મૂઢ, તું સમજ. કોઈ ઘર એવું ખાલી હોઈ શકે છે કે જ્યાં કોઈનું મૃત્યુ ન થયું હોય?